شەفەق نیوز/ سیمایل بڵاوبوین ڤایڕۆس کۆڕۆنا لە وڵات هیند،
ئمڕوو سێشەممە، وەردەوام بوی، تا ناوڕاس تووشهاتنە نووەکان لەماوەی ٧ رووژ بڕەسێدە
ئاستیگ پەیمانەیی نوویگ، و دەسەڵاتەیل تەندروسی جهانی هووشداری لە بنچینەی هێندەی لە
ڤایڕۆسەگە کردن ک بویەسە جی نیگەرانی لە ئاست جهان.
وەزارەت تەندروسی وت: تووشهاتنە رووژانە نووەیل هیند ئەرا
٣٢٩٩٤٢ بەرزەو بوی، و مردنەیل رەسینە ٣٨٧٦ ، گشت ژمارەی تووشهاتنەکان لە وڵات هیند
رەسێدە ٢٢،٩٩ مەلیۆن، و مردنەیل بوینە ٢٤٩٩٩٢.
ئامارەیل رۆیتەرز نشان دەن ک وڵات هێند هالە وەردەم وڵاتەیل
جهان لە ناوڕاس رووژانەی مردنە رووژانەیل، ک خوەی یەک لە سێ بەش مردنەیل جهان وەخوەی
دوینێد، و ناوڕاس تووشهاتنەیلی لەماوەی ٧ رووژ رەسیە ئاستیگ پەیمانەیی وە ٣٩٠٩٩٥ تووشهاتن.
